INSTRUCCIONS PER A LA MATRÍCULA DEL CURS 2008-09 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/889)
  + [Valencià](/va/acuerdo/889)






Selector de idioma

Leer

* [Español](/es/acuerdo/889)
* [Valencià](/va/acuerdo/889)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





INSTRUCCIONS PER A LA MATRÍCULA DEL CURS 2008-09[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





INSTRUCCIONS PER A LA MATRÍCULA DEL CURS 2008-09

Data d'aprovació
:   30/06/2008

Data de publicació
:   04/07/2008

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=889.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/889)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/889)
  + [Compartir acuerdo en 

    X](https://twitter.com/intent/tweet?via=UA_Universidad&text=INSTRUCCIONS PER A LA MATRÍCULA  DEL CURS 2008-09&url=https://www.boua.ua.es/va/acuerdo/889)

**Títol:** INSTRUCCIONS PER A LA MATRÍCULA DEL CURS 2008-09

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 30 de juny de 2008

INSTRUCCIONS PER A LA MATRÍCULA DEL CURS 2008-09  
    
 Aquest document estableix els diferents aspectes relacionats amb la matrícula a l'Universitat d'Alacant per als estudis oficials regulats en el Reial Decret 1497/1987, de 27 de novembre (BOE 14.12.1987), pel qual s'estableixen les directrius generals comunes dels plans d'estudis dels títols universitaris de caràcter oficial, el RD 56/2005, de 21 de gener, pel qual es regulen els estudis universitaris oficials de postgrau (modificat pel RD 189/2007, de 9 de febrer) i el Reial Decret 778/1998, de 30 d'abril, pel qual es regula el tercer cicle d'estudis universitaris, l'expedició i obtenció del títol de doctor i altres estudis de postgrau, com també els estudis propis de postgrau i especialització i els estudis de pregrau de primer i segon cicle regulats en la normativa de títols propis de la Universitat d'Alacant, aprovada per la Junta de Govern el 17 de març de 2000.  
    
 1.- CONVOCATÒRIA  
    
 El mes de juny, la Universitat d’Alacant publica la convocatòria de matrícula en els diferents estudis per al curs acadèmic següent. Aquesta convocatòria inclourà el calendari d’introducció de dades i de presentació de documentació, la informació relativa a la sala d’automatrícula i la relació de la documentació que ha d’aportar l’alumne en cada cas.  
    
 La Universitat podrà comunicar la convocatòria de forma individualitzada a l’alumne del curs anterior i al que ha sigut admès per a iniciar estudis amb límit màxim d’alumnes (LMA).  
    
 2.- SALA D’AUTOMATRÍCULA  
    
 La sala d’automatrícula està situada a la planta baixa de la Biblioteca General.  
    
 És una de les sales d’informàtica d'accés lliure que qualsevol membre de la comunitat universitària pot utilitzar de dilluns a divendres, de les 9.00 a les 20.45 hores. Durant el període de matrícula aquest horari es redueix, ja que s’utilitza perquè es matricule l’alumne. L’horari i l’ús de la sala d’automatrícula queden, per tant, de la manera següent:

|  |  |  |
| --- | --- | --- |
| PERÍODE | ÚS EXCLUSIVU DE MATRÍCULA     (excepte dissabtes i festius) | ACCÉS LLIURE   (fins i tot per a matricular-se,però sense suport de becaris) |
| Del 21/07 al 31/07 | de 09.00 a 14.30 h | de 14.30 a 19.45 h[1] |
| De   l’1/09 al    5/09 | ---------------- | de 09.00 a 20.45 h[2] |
| Del    8/09 al 23/09 | de 09.00 a 20.00 h | ---------------------- |
| Del 24/09 al 26/10 | -------------------- | de 09.00 a 20.45 h |
| Del 29/09 al 30/09 | de 09.00 a 20.00 h | ------------------- |
| De l’1/10 al 3/10 | de 09.00 a 20.00 h | ----------------- |
| Del 6/10 al 31/10 | ---------------------- | de 09.00 a 20.45 h |

Durant l’horari d’ús exclusiu de matrícula hi haurà becaris que ajudaran a solucionar qualsevol tipus de dubte que puga sorgir en el moment de formalitzar la matrícula.  
    
   
    
 3.- CALENDARI  
    
 L’alumne accedeix al programa d’automatrícula mitjançant el Campus Virtual, en el web de la UA (http://www.ua.es/va/index.html), amb un codi d’usuari i una contrasenya, i hi introdueix les dades de matrícula seguint les instruccions del programa.  
    
 Una vegada acabada la introducció de les dades, l’alumne obtindrà un informe de la matrícula, que contindrà la relació de les assignatures matriculades i el càlcul aproximat de l’import de la matrícula. Aquest informe no té cap validesa com a acreditació, però és un comprovant per a l’alumne de la introducció de dades que ha fet.  
    
 3.1.- ALUMNES DE PRIMER I SEGON CICLE  
       3.1.1.- CALENDARI DE MATRÍCULA DELS ALUMNES DE NOU INGRÉS  
    
 El procediment de preinscripció per a iniciar aquests estudis es coordina pel Servei d'Alumnat de la Universitat d'Alacant  
    
 Si han obtingut plaça després de les PAUde juny: del21 al 25 / 07  
 (moviment de llistes per a cobrir les vacants que hagen quedat): el 28 i 29 / 07  
 Termini per a confirmar que es vol continuar en llista d’espera: el 30 i 31 / 07  
    
 Si han obtingut plaça després de les PAUde setembre: del 29 i 30 / 09  
 (moviment de llistes per a cobrir les vacants que hagen quedat): el 1 i 2 / 10  
 Termini per a confirmar que es vol continuar en llista d’espera: el 3 / 10  
    
 La llista d'espera de cada estudi està formada pels alumnes que han sol·licitat l'accés a aquest estudi i no han sigut admesos.  
    
 Els «moviments de llista d'espera» es produeixen quan els admesos en un estudi deixen la seua plaça vacant per no haver formalitzat la seua matrícula dins del termini. Aquestes places vacants s'ofereixen diàriament durant el període establit per al «moviment de llistes». Els que estiguen en llista d'espera, hauran de presentar-se a la secretaria del centre de l'estudi corresponent el primer dia del període establit per al «moviment de llistes». Cada dia s'ofereixen les vacants que hi haja en aquest moment i els que siguen admesos hauran de matricular-se aquest mateix dia. En cas contrari, s'entendrà que renuncien a la plaça. El procés es repeteix la resta de dies que dura aquest període.  
    
 Quan finalitza el període de moviment de llistes els alumnes que vulguen continuar en llista d'espera hauran de sol·licitar-ho expressament amb un escrit dirigit al degà o director del centre corresponent, ja que si no ho fa, s'entendrà que renuncia a continuar en llista d'espera. Amb totes les sol·licituds es confeccionarà una nova llista d'espera.  
    
 CALENDARI DE MATRÍCULA DELS ALUMNES QUE CONTINUEN ESTUDIS  
    
 El període de matrícula serà del 8 al 23 setembre de 2008. En aquest període els alumnes podran introduir i modificar les dades de la seua matrícula.  
    
 Els terminis per a sol·licitar el trasllat d'expedient per a continuació d'estudis són del 14 al 18 de juliol i del 24 de setembre al 3 d'octubre de 2008. Les sol·licituds s'han de dirigir al Degà/na o Director/a del Centre.  
    
    
 CALENDARI DE MATRÍCULA DELS ALUMNES QUE ACCEDISQUEN A SEGON CICLE EN ESTUDIS DE PRIMER I SEGON CICLE  
    
 L'alumne que vulga accedir a un segon cicle d'un estudi de primer i segon cicle, que no siga continuació del primer cicle cursat, haurà de presentar les sol·licituds de preinscripció en la secretaria del centre, en el període que hi establisquen.  
    
   
    
 Els terminis de matrícula seran:  
    
 Si ha obtingut plaça en la preinscripció de juliol: del 8 al 23 / 09  
 (moviment de llistes per a cobrir les vacants que hagen quedat): el 24 i 25 / 09  
 Termini per a confirmar que es vol continuar en llista d’espera: el 26 / 09  
    
 Si ha obtingut plaça en la preinscripció de setembre: del 10 al 15 / 10  
 (moviment de llistes per a cobrir les vacants que hagen quedat): el 16 / 10  
 Termini per a confirmar que es vol continuar en llista d’espera: el 17 / 10  
    
 CALENDARI DE MATRÍCULA DELS ALUMNES DE MÀSTERS OFICIALS  
    
 Les sol·licituds de preinscripció es faran amb un formulari a través de la pàgina web del CEDIP  
  
(<http://www.ua.es/va/cedip/index.html>)   
  
del 26 de maig a l’11 de juliol. En cas que quedaren vacants, s’obrirà un nou termini de preinscripció del 22 al 26 de setembre.  
    
 La matrícula es farà al centre responsable del màster. Els terminis són els següents:  
    
 Si ha obtingut plaça en la preinscripció de maig-juliol: el 30 i 31 / 07, i de l’1 al 8 / 09  
 (moviment de llistes per a cobrir les vacants que hagen quedat): 9 / 09  
 Termini per a confirmar que es vol continuar en llista d’espera: el 10 / 09  
    
 Si ha obtingut plaça en la preinscripció de setembre: del 15 al 17 / 10  
 (moviment de llistes per a cobrir les vacants que hagen quedat): el 20 / 10  
 Termini per a confirmar que es vol continuar en llista d’espera: el 21 / 10  
    
 Els alumnes que continuen estudis es matricularan del 8 al 23 de setembre de 2008.  
    
 CALENDARI DE MATRÍCULA DELS ALUMNES DE TERCER CICLE  
    
 Sol·licituds de preinscripció. De l’1 al 23 de juliol, l’alumne sol·licitarà l’admissió en el departament coordinador del programa de doctorat que vulga cursar.  
    
 Els departaments podran establir terminis de preinscripció per a les places que queden vacants.  
    
 Matriculació: del 13 al 24 d’octubre.  
    
 CALENDARI DE MATRÍCULA DELS ALUMNES D’ESTUDIS PROPIS DE POSTGRAU I ESPECIALITZACIÓ  
    
 Dependrà dels terminis que s’establisquen específicament per a cada curs.  
    
 DOCUMENTACIÓ    
 ALUMNES DE PRIMER I SEGON CICLE  
    
 La documentació detallada en l’annex I s’haurà de presentar en la secretaria del centre, excepte la sol·licitud de beca que es presentarà en la Unitat de Beques situada al pavelló d’Alumnat.  
    
 El termini per a presentar la documentació exigida per a la matrícula acaba el 15 d'octubre, llevat que la matrícula siga posterior, i en aquest cas, hi serà el mateix. Es recomana la presentació de la documentació el mateix dia de la matrícula.  
    
    
   
 ALUMNES DE MÀSTERS OFICIALS  
    
 PREINSCRIPCIÓ  
    
 La documentació necessària per a fer la preinscripció s'indicarà en cada màster oficial i es podrà consultar en el web del Centre d'Estudis de Doctorat i Postgrau (CEDIP)   
  
(<http://www.ua.es/va/cedip/index.html>).  
    
 Aquesta documentació es presentarà en el CEDIP en els següents terminis:  
    
 del 26 de maig a l’11 de juliol, per als qui sol·liciten l'admissió en el període de maig-juliol. Els Màsters Interuniversitaris que ho sol·liciten podran reduir el termini, sempre que respecte la data de l'11 de juliol.  
    
 del 22 al 26 de setembre, per als qui sol·liciten l'admissió al setembre  
    
 MATRÍCULA  
    
 La documentació relacionada en l'annex II necessària per a fer la matrícula es presentarà a la secretaria del centre responsable del màster, excepte la sol·licitud de beca que es presentarà a la Unitat de Beques situada al pavelló d’Alumnat.  
    
 El termini per a presentar-la és el següent:  
    
 Els dies 30 i 31 de juliol i de l’1 al 8 de setembre, els qui hagen obtingut plaça en la preinscripció de maig-juliol.  
    
 Del 15 al 17 d’octubre, els qui hagen obtingut plaça en la preinscripció de setembre.  
    
 Del 8 al 23 de setembre, els qui continuen estudis  
    
 ALUMNES DE TERCER CICLE  
    
 La documentació necessària per a la preinscripció es presentarà de l’1 al 23 de juliol en el departament coordinador del programa de doctorat que es desitge cursar.  
    
 Els alumnes han de presentar en la secretaria del Centre d’Estudis de Doctorat i Postgrau (CEDIP) la documentació necessària per a la matrícula detallada en l’annex III de l’1 al 10 d’octubre.   
    
 ALUMNES D'ESTUDIS PROPIS DE POSTGRAU I ESPECIALITZACIÓ  
    
 En els terminis que s'establisquen per a cada estudi, l'alumne haurà de presentar en el CEDIP (Negociat d'Estudis Propis de Postgrau i Especialització) la documentació necessària per a la matrícula (relacionada en l'annex VI).   
    
 Les beques per a aquest tipus d'estudis es regeixen per una normativa pròpia. La convocatòria de beques per a cada curs acadèmic l'aprova la Comissió de Beques d'Estudis Propis de Postgrau i Especialització i es publica en la pàgina web del CEDIP:   
   
[(http://www.ua.es/va/cedip/index.html).](http://www.ua.es/va/cedip/)  
    
 PRESENTACIÓ DE DOCUMENTACIÓ  
    
 En tots els casos anteriors, la documentació necessària podrà presentar-se personalment o, si es prefereix, remetre-la per correu certificat, fent constar en cada document les dades personals de l'alumne (nom i cognoms, i número de DNI, NIE o passaport), com també l'estudi en què es matricula.  
    
 Si hi haguera algun error o deficiència en la documentació presentada, la secretaria ho comunicarà a l’alumne perquè solucione el problema. Si l'alumne no presentara la documentació requerida, es procedirà, una vegada notificat, a l'anul·lació de la matrícula.  
    
   
    
 CARTA DE PAGAMENT DE MATRÍCULA  
    
 Aquest apartat no serà d'aplicació per als estudis no oficials de postgrau i especialització.  
    
 EMISSIÓ DE LES CARTES DE PAGAMENT  
    
 Una vegada acabat el període d’introducció de dades i de recepció de documentació, i després de les oportunes comprovacions, la Universitat emetrà les cartes de pagament del primer termini de les taxes de matrícula en la segona quinzena d'octubre del 2008, i les del segon termini, a mitjan gener de 2009.  
    
 Per a calcular l'import de les taxes de matrícula, les exempcions i bonificacions del punt 5.4. que s'aplicaran en el moment de l'emissió de les cartes de pagament seran les d'aquells alumnes que hagen presentat la documentació acreditativa fins a l'últim dia de termini d'entrega de documentació (15 d'octubre).   
    
 Amb posterioritat a l'emissió de les cartes de pagament es procedirà al cobrament per domiciliació bancària. Els alumnes rebran en el seu domicili l'avís de cobrament, en cas de domiciliació, o la carta de pagament per l'abonament en efectiu, amb informació sobre la seua sol·licitud de matrícula.   
    
 Si l'alumne detecta algun error en les dades de la carta de pagament, haurà de dirigir-se a la seua secretaria perquè s'esmene abans del dia del venciment que s'hi indique.  
    
 CARTA DE PAGAMENT DE MATRÍCULA    
 La carta de pagament de la matrícula pot incloure els conceptes següents:  
    
 Activitat docent: segons les dades que introdueix l’alumne i que consten en el seu expedient.  
 Obertura d’expedient: cada vegada que s’accedeix a un estudi en la Universitat d’Alacant (en el cas de simultaneïtat d’estudis es pagarà per cada estudi).  
    
 Expedició de targeta d’identitat: es pagarà cada vegada que l’alumne es matricula (en el cas de simultaneïtat d’estudis, es pagarà una sola vegada cada curs).  
    
 Expedició de certificat de la prova d’aptitud per a l’accés a la Universitat.  
 Quota de l’assegurança escolar obligatòria, i voluntària,si escau.  
 Aplicació, si escau, de l’import mínim a què fa referència l’article 146.7 del Decret Legislatiu 1/2005, de 25 de febrer (DOGV de 22 de març de 2005), del Consell de la Generalitat Valenciana, pel qual s'aprova el text refós de la Llei de taxes de la Generalitat Valenciana.  
    
 TAXES DE MATRÍCULA    
 L’import de les taxes de matrícula es calcula segons el que disposa el Decret Legislatiu 1/2005, de 25 de febrer, ja esmentat, i aplicant les tarifes que cada any fixa el Consell de la Generalitat Valenciana.  
    
   EXEMPCIONS I BONIFICACIONS    
 Només s’aplicaran les exempcions i bonificacions a què es refereix l’article 148 de l'esmentat Decret Legislatiu 1/2005, de 25 de febrer, després de comprovar la documentació que aporta l’alumne com a acreditativa del dret a la bonificació o exempció que sol·licita.  
    
   
 Aquestes exempcions i bonificacions són les següents:   
    
 Sol·licitants de BECA   
 Ser FAMÍLIA NOMBROSA  
 Tenir alguna DISCAPACITAT  
 Ser VÍCTIMA DE BANDES ARMADES i elements terroristes  
 Haver obtingut la qualificació global de MATRÍCULA D’HONOR en els estudis que donen accés al primer cicle.   
 Obtenir la qualificació de MATRÍCULA D’HONOR en una o diverses assignatures del curs acadèmic immediatament anterior, en els mateixos estudis.  
    
 La Universitat d'Alacant requerirà el pagament cautelar de les taxes de matrícula als qui sol·liciten beca i no complisquen els requisits establits en les corresponents ordres ministerials i de conselleria per les quals es convoquen beques i ajudes per a fer estudis universitaris. En hores d’ara són: l'Ordre ECI/1386/2007, de 14 de maig, per la qual es convoquen beques per a alumnes que inicien estudis universitaris en el curs 2007-08 -BOE 21/05/2007-; l'Ordre ECI/2128/2007, de 18 de juny, per la qual es convoquen beques i ajudes a l'estudi de caràcter general, per al curs acadèmic 2007-08, per a alumnes de nivells postobligatoris no universitaris i per a universitaris que cursen estudis en la seua Comunitat Autònoma -BOE 14/07/2007-; l'Ordre ECI/2129/2007, de 20 de juny, per la qual es convoquen beques de mobilitat, per al curs 2007-08, per a alumnes universitaris/es, d'ensenyaments artístics superiors i d'altres estudis superiors que cursen estudis fóra de la seua Comunitat Autònoma -BOE 14/07/2007; i l'Ordre de la Conselleria d'Educació, d'1 d'agost del 2007, -DOGV de 7 d'agost-, per la qual es convoquen beques per a fer d'estudis universitaris durant el curs acadèmic 2007-08 a les universitats de la Comunitat Valenciana.  
    
   ASSEGURANÇA ESCOLAR OBLIGATÒRIA    
 S’inclourà en la carta de pagament de la matrícula la quota anual de l’assegurança escolar l'alumne que, segons les dades que aporte o que consten en el seu expedient, reunisca els requisits d’edat(\*) i nacionalitat per a beneficiar-se de l’assegurança esmentada. El qui ja haguera pagat la quota de l’assegurança escolar corresponent a l’any acadèmic en què es matricula (en un altre centre d’estudis) haurà d’aportar una fotocòpia acarada del justificant d’aquest pagament perquè no siguen inclosos novament en la carta de pagament.  
    
 No podrà acollir-se a aquesta assegurança l'alumne de títols propis de pregrau no oficials. No obstant això, tindrà l’obligació d’adscriure’s a un dels voluntaris.  
    
 (\*) El pagament de l’assegurança escolar és obligatori per a tots els estudiants que no hagen complit els 28 anys quan s’inicie el curs escolar en què es matriculen. El curs escolar transcorre des del dia 15 de setembre fins al dia 14 de setembre de l’any següent.  
     ASSEGURANÇA VOLUNTÀRIA    
 La Universitat d’Alacant ofereix a l'alumne la possibilitat de contractar una assegurança voluntària d’accidents, com a complement de l’assegurança escolar o en substitució d’aquesta per al qui no reuneix els requisits per a beneficiar-se’n.  
    
 Amb la documentació de matrícula se subministrarà a l’alumne un fullet amb informació sobre cobertures i import de la prima anual de l’assegurança voluntària.  
    
 La contractació de l’assegurança es fa en el moment de la matrícula (a través del programa d’automatrícula) i l’import s’inclourà en la carta de pagament.  
    
   
   FORMA DE PAGAMENT    
 Segons l’article 147 de l’esmentat Decret Legislatiu 1/2005, de 25 de febrer, l’alumne podrà fer efectiu el pagament d’una sola vegada, al començament del curs, o bé de forma fraccionada, en dos terminis, el primer dels quals s’ingressarà quan es formalitze la matrícula, i el segon, durant la segona quinzena del mes de gener. Si algun d’aquests terminis no es paga, s’anul·larà automàticament la matrícula, sense dret al reintegrament de les quantitats que s’hagueren abonat. Per als estudis conduents a títols no oficials, es podrà establir un nombre de terminis diferents.  
    
 L’alumne que preferisca podrà acollir-se a la modalitat de pagament únic. En cas que l'alumne sol·licite la convocatòria extraordinària de desembre (CED) per a totes les assignatures de què es matricule, se li emetrà una única carta de pagament per l’import total de la matrícula, independentment de la forma de pagament elegida.  
    
 La forma de pagament ordinària en la Universitat d’Alacant és la domiciliació bancària, que es podrà fer en qualsevol banc o caixa d’estalvis. En cas de no poder domiciliar el pagament de la matrícula, s’emetrà una carta de pagament perquè s’abone en efectiu en qualsevol oficina de la CAM, Banco de Santander o Bancaja, o en qualsevol caixer automàtic de la CAM, de la xarxa de caixers Telebanco 4B o Bancaja.   
    
 JUSTIFICANT DE PAGAMENT  
    
 Una vegada efectuat el càrrec de la carta de pagament de matrícula en el compte designat per l’alumne, és responsabilitat de l’entitat bancària l’enviament del justificant de pagament al domicili d'aquest.  
    
 En cas que el pagament es faça en efectiu, el justificant serà la carta de pagament amb la validació mecànica, el segell de l’entitat financera on s’haja efectuat o, si escau, el comprovant del caixer automàtic.  
    
 EFECTES DEL PAGAMENT    
 El pagament del primer termini de les taxes constitueix la formalització definitiva de la matrícula, llevat que s’anul·le posteriorment per impagament del segon termini o per qualsevol altra de les causes previstes en la normativa vigent de gestió acadèmica.  
    
 La validesa de la matrícula està condicionada al pagament de les taxes corresponents i a la comprovació de les dades i documents que l’alumne aporta. L'impagament d'algun dels rebuts de la matrícula, en els terminis establerts, comportarà l’anul·lació en totes i cadascuna de les assignatures en què l'alumne figure matriculat, amb la consegüent nul·litat dels efectes acadèmics que, si escau, s'haguessen produït.   
    
 La falsedat d’aquestes dades o documents comportarà l’anul·lació de la matrícula, sense perjudici de les responsabilitats civils o penals que se’n deriven.  
   DISPOSICIÓ DEROGATÒRIA ÚNICA  
    
 Queden derogades els terminis que contradiguen el que estableix aquesta instrucció.  
   
 ANNEX I  
 DOCUMENTACIÓ QUE CAL APORTAR PER A LA MATRÍCULA DE PRIMER I SEGON CICLE    
 TOTS ELS ALUMNES:  
    
 Numero del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).  
 Si formeu part d’una família nombrosa, adjunteu-hi una fotocòpia acarada (\*) del carnet actualitzat.  
 Si heu obtingut matrícula d’honor global en batxillerat, COU o sou premi extraordinari de batxillerat, adjunteu-hi una fotocòpia acarada (\*) del certificat corresponent.  
 Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.  
 Si sol·liciteu convalidació d’estudis, haureu d’adjuntar a la sol·licitud que us subministraran en la secretaria la documentació que s’hi indica.  
 Si sol·liciteu beca, haureu de presentar la sol·licitud al pavelló d’Alumnat, juntament amb la documentació requerida en cada cas.  
 Si sol·liciteu exempció de taxes per estar afectat per una discapacitat igual o superior al 33% i inferior al 65%, haureu de presentar certificació d’aquesta circumstància.  
 En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i l’última declaració de l’IRPF dels pares.  
    
 ALUMNES DE NOU INGRÉS  
    
 2 fotografies de carnet.  
 Fotocòpia del DNI (alumnes amb nacionalitat espanyola), NIE, o passaport (alumnes que no tinguen la nacionalitat espanyola).   
 Imprès de sol·licitud de la targeta d’identificació universitària (TIU), emplenat i amb una fotografia de carnet apegada.  
    
 Si us matriculeu per primera vegada i procediu de selectivitat, COU o FP:  
    
 Carta de pagament de les taxes de trasllat, si veniu d’una universitat que no pertanga a la Comunitat Valenciana, per als qui procedisquen de selectivitat o de COU.  
    
 Fotocòpia acarada (\*) de la targeta de selectivitat o fotocòpia acarada (\*) de l’expedient de BUP i COU o batxillerat (llibre d’escolaritat o certificat acadèmic). L’alumnat procedent de FP ha d’aportar-hi una fotocòpia acarada (\*) del títol i del certificat acadèmic oficial de l’estudi que dóna accés a la Universitat.  
    
 Si heu fet trasllat d’expedient des d’un altre centre universitari:  
 Carta de pagament de les taxes de trasllat, emesa pel centre d’origen.   
    
 Si ja teniu una llicenciatura o una diplomatura:  
 Fotocòpia acarada (\*) del títol universitari oficial.  
    
 Si heu superat les proves d’accés per a majors de 25 anys:  
 Fotocòpia acarada (\*) del justificant d’haver superat les proves d’accés per a majors de 25 anys.  
 Justificant del pagament de les taxes de trasllat si les proves no s'han superat en aquesta universitat, sinó en una altra de la Comunitat Valenciana.  
    
 (\*) Per a acarar una fotocòpia heu de presentar també el document original. Després de comprovar l'autenticitat de la còpia us tornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.   
   
    
 ANNEX II  
 DOCUMENTACIÓ QUE CAL APORTAR PER A LA MATRÍCULA DELS MÀSTERS OFICIALS    
    
 TOTS ELS ALUMNES:  
    
 Número del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).  
    
 Si formeu part d’una família nombrosa, adjunteu-hi una fotocòpia acarada (\*) del carnet actualitzat.  
    
 Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.  
    
 Si sol·liciteu exempció de taxes per estar afectat per una discapacitat igual o superior al 33% i inferior al 65%, haureu de presentar certificació d’aquesta circumstància .  
    
 En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i l’última declaració de l’IRPF dels pares.  
    
    
 ALUMNES QUE INICIEN ESTUDIS   
    
 2 fotografies de carnet.  
 Fotocòpia del DNI (alumnes amb nacionalitat espanyola), o del número d'identificació d'estrangers (NIE) o del passaport (alumnes que no tinguen la nacionalitat espanyola).  
 Imprès de sol·licitud de la targeta d'identificació universitària (TIU), emplenat i amb una fotografia de carnet apegada.  
    
 En el cas de titulats per una universitat espanyola:  
    
 Fotocòpia acarada (\*) del títol o del dipòsit, si escau, que li dóna accés.  
 Fotocòpia acarada (\*) del certificat dels estudis cursats.  
 Documentació que acredite les dades de la formació acadèmica i professional que es faça constar en el currículum.  
    
 En el cas de titulats per una universitat estrangera:  
    
 Amb el títol homologat:  
    
 Fotocòpia acarada (\*) de l’homologació del títol que li dóna accés  
 Fotocòpia acarada (\*) del certificat dels estudis cursats.  
 Documentació que acredite les dades de la formació acadèmica i professional que es faça constar en el currículum.  
    
 Sense el títol homologat:  
    
 Certificat dels estudis cursats i fotocòpia acarada (\*) del títol corresponent que li dóna accés.  
 Certificat de la universitat d'origen que especifique la durada dels estudis cursats i que el títol obtingut és oficial i amb plena validesa al país d'origen.  
    
    
   
    
    
 CARACTERÍSTIQUES DELS DOCUMENTS EXPEDITS A L’ESTRANGER   
    
 Hauran de ser oficials i estar expedits per les autoritats competents a aquest efecte, d’acord amb l’ordenament jurídic del país de què es tracte, com també traduïts oficialment al castellà. La traducció haurà d’estar feta:  
    
 per qualsevol representació diplomàtica o consular de l'estat espanyol a l'estranger.  
    
 per la representació diplomàtica o consular a Espanya del país que és ciutadà el sol·licitant o, si escau, del de procedència del document.  
    
 per traductor jurat, degudament autoritzat o inscrit a Espanya per mitjà de nomenament del Ministeri d'Assumptes Exteriors.  
    
 Hauran de presentar-se legalitzats per via diplomàtica o, si escau, mitjançant la postil·la del Conveni de l’Haia. Aquest requisit no s’exigirà als documents expedits per les autoritats dels estats membres de la Unió Europea o signataris de l’acord sobre l’Espai Econòmic Europeu.  
    
 (\*) Per a acarar una fotocòpia, heu de presentar també el document original. Després de comprovar l'autenticitat de la còpia, us retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.  
   
    
    
 ANNEX III  
 DOCUMENTACIÓ QUE CAL APORTAR PER A LA MATRÍCULA DE TERCER CICLE    
  TOTS ELS ALUMNES:  
    
 Número del compte bancari (entitat, oficina, D.C. i núm. de compte) en què es domicilia el pagament (no és necessari aportar-hi document, simplement consignar la dada en el programa d’automatrícula).  
    
 Si formeu part d’una família nombrosa, adjunteu-hi una fotocòpia acarada (\*) del carnet actualitzat.  
 Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.  
    
 Si sol·liciteu exempció de taxes per estar afectat per una discapacitat igual o superior al 33% i inferior al 65%, haureu de presentar certificació d’aquesta circumstància.  
    
 En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i l’última declaració de l’IRPF dels pares.  
    
 En cas de ser becari d’un projecte d’investigació, heu d'adjuntar una fotocòpia acarada de la credencial actualitzada de becari.  
    
    
 ALUMNES QUE INICIEN ESTUDIS  
 2 fotografies de carnet.  
 Fotocòpia del DNI (alumnes amb nacionalitat espanyola), NIE, o passaport (alumnes que no tinguen la nacionalitat espanyola).  
 Imprès de sol·licitud de la targeta d’identificació universitària (TIU), emplenat i amb una fotografia de carnet apegada.  
 Justificant d’admissió del departament coordinador del programa.  
    
  En el cas de titulats per una universitat espanyola:  
 Fotocòpia acarada (\*) del títol de llicenciat o del dipòsit, si escau.  
    
  En el cas de titulats per una universitat estrangera:  
 Amb el títol homologat:  
 Fotocòpia acarada de l’homologació del títol  
 Sense el títol homologat:  
 Acceptació rectoral per a cursar estudis de tercer cicle en la Universitat d’Alacant.  
   
    
    
    
 CARACTERÍSTIQUES DELS DOCUMENTS EXPEDITS A L’ESTRANGER   
    
 Hauran de ser oficials i estar expedits per les autoritats competents a aquest efecte, d’acord amb l’ordenament jurídic del país de què es tracte, així com traduïts oficialment al castellà. La traducció haurà d’estar feta:  
    
 per qualsevol representació diplomàtica o consular de l'Estat espanyol a l'estranger.  
    
 per la representació diplomàtica o consular a Espanya del país que és ciutadà el sol·licitant o, si escau, del de procedència del document.  
    
 per traductor jurat, degudament autoritzat o inscrit a Espanya per mitjà de nomenament del Ministeri d'Assumptes Exteriors.  
    
 Hauran de presentar-se legalitzats per via diplomàtica o, si escau, mitjançant la postil·la del Conveni de l’Haia. Aquest requisit no s’exigirà als documents expedits per les autoritats dels estats membres de la Unió Europea o signataris de l’acord sobre l’Espai Econòmic Europeu.  
    
 (\*) Per a acarar una fotocòpia, heu de presentar també el document original. Després de comprovar l'autenticitat de la còpia, us retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.  
    
   
   ANNEX IV   
DOCUMENTACIÓ QUE S'HA D'APORTAR PER A LA MATRÍCULA D'ESTUDIS PROPIS DE POSTGRAU I ESPECIALITZACIÓ    
    
 Fotocòpia del DNI (alumnes amb nacionalitat espanyola), NIE o del passaport (alumnes que no tinguen la nacionalitat espanyola). Els alumnes que cursen estudis a distància podran identificar-se amb el document d'identitat del seu país.  
    
 Imprès de sol·licitud de la targeta d'identificació universitària (TIU), emplenat i amb una fotografia de carnet apegada.  
    
 Número del compte bancari (entitat, oficina, D.C. i núm. de compte) en el qual es domicilia el pagament (No cal aportar-hi document, simplement consignar la dada en el programa d'automatrícula).  
    
 Fotocòpia de la titulació que li dóna accés.  
    
 Si la titulació s'ha obtingut a l'estranger:  
    
 Haurà d'anar acompanyada de traducció oficial al castellà.(1)   
    
 Es podrà exigir també la presentació del títol degudament legalitzat,(2) per tal de garantir-ne la veracitat.  
    
    
 CARACTERÍSTIQUES DELS DOCUMENTS EXPEDITS EN L'ESTRANGER    
 La traducció haurà d’estar feta:  
    
 per qualsevol representació diplomàtica o consular de l'Estat espanyol a l'estranger.  
    
 per la representació diplomàtica o consular a Espanya del país que és ciutadà el sol·licitant o, si escau, del de procedència del document.  
    
 per traductor jurat, degudament autoritzat o inscrit a Espanya per mitjà de nomenament del Ministeri d'Assumptes Exteriors.   
    
 En cas de requerir-se la legalització, aquesta haurà de fer-se per via diplomàtica o, si escau, per mitjà de la postil·la del Conveni de l'Haja. Aquest requisit no s'exigirà en cap cas als documents expedits per les autoritats dels estats membres de la Unió Europea o signataris de l'Acord sobre l'Espai Econòmic Europeu.

---

[1] Si que hi haurà becaris i becàries de suport  
 [2] Hi haurà becaris i becàries de suport de 09.00 a 14.30 h.





[Carretera Sant Vicent del Raspeig s/n  
03948 Sant Vicent del Raspeig - Alacant  
 Tel. 26 605 4026 - Fax 31 625 2927](https://www.google.es/maps/@62.282264,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12067&trk=tyah&trkInfo=tarId%0P1801688352946%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)